Noua reglementare a societăţilor comerciale

Legea 31/1990, cu modificările aduse de Legea nr. 441/2006
Administrarea societăţilor comerciale. Contractul de administrare/management
Efecte ale modificării regimului juridic al raporturilor 

între administratori/directori şi societatea comercială pe acţiuni
I. Administrarea societăţilor comerciale. Contractul de administrare/management

 Legea nr. 441/2006 aduce o serie de modificări substanţiale ale structurii consiliului de administraţiei al societăţilor pe acţiuni şi statutului administratorilor acestui tip de societăţi.  

1. Crearea a două sisteme de administrare a societăţilor pe acţiuni : sistemul unitar şi sistemul dualist (ultimul, opţional): 
a. sistemul unitar (administrarea societăţii este realizată de consiliul de administraţie). 
Notăm o serie de caracteristici ale acestuia:
· separaţie între funcţia neexecutivă, de control (administrator neexecutiv) şi cea executivă (directori) – separaţie obligatorie, în cazul societăţilor pe acţiuni ale căror situaţii financiare anuale fac obiectul unei obligaţii legale de audit;
· consiliul de administraţie are o serie de competenţe de bază care, pe de o parte, nu îi pot fi retrase prin actul constitutiv sau prin hotărâre a adunării generale a acţionarilor
 şi pe care, pe de altă parte, consiliul nu le poate delega directorilor societăţii – art. 142 alin (2); 

· în cazul delegării funcţiei executive către directori, administratorii neexecutivi constituie majoritatea în Consiliul de administraţie (art. 1381);
· noţiunea de director (un concept nou) reprezintă administratorul sau persoana din afara Consiliului de administraţie căreia i-au fost delegate din partea Consiliului de administraţie atribuţii de conducere a societăţii (noua lege înlocuieşte comitetul de direcţie - organ colegial, cu reguli stricte, rigide de întrunire şi luare a deciziei - cu directorii - activitate şi răspundere individuală, nu colegială – art. 143 alin. (5);  

· număr minim de administratori (în cazul societăţilor pe acţiuni ale căror situaţii financiare anuale fac obiectul unei obligaţii legale de auditare) – art. 137 alin. (2);

· prin actul constitutiv sau prin hotărâre a adunării generale a acţionarilor se poate prevedea că unul sau mai mulţi membri ai consiliului de administraţie trebuie să fie independenţi (legea prevede, cu titlu exemplificativ, criterii de evaluare a independenţei administratorilor) – art. 1382
· crearea de comitete consultative în cadrul consiliului de administraţie (ex. comitet de audit, comitet de remuneraţie) – comitetul de audit
 este obligatoriu pentru societăţile supuse auditării; comitetul de audit include un administrator independent, aşadar societăţile supuse obligaţiei de auditare, aşadar consiliul de administraţie al societăţilor pe acţiuni obligate la auditare trebuie să aibă şi un administrator independent – art. 1402
· raporturile dintre societate şi administratori (directori sau administratori neexecutivi) sunt guvernate de regulile mandatului, neputându-se încheia pentru îndeplinirea acestui mandat un contract de muncă.
 

2. Sistemul dualist (administrarea societăţii este realizată de Directorat şi Consiliul de Supraveghere)
Notăm o serie de caracteristici ale acestuia:
a. Directoratul
· membrii directoratului sunt numiţi de consiliul de supraveghere; ei nu pot fi concomitent membri ai consiliului de supraveghere – art. 1532;

· membrii directoratului pot fi revocaţi oricând de către consiliul de supraveghere, sau dacă se prevede astfel în actul constitutiv, de către adunarea generală a acţionarilor;
· asigură, în exclusivitate, conducerea societăţii pe acţiuni - art. 1532 alin. (1);
· exercită funcţia de reprezentare legală – art. 1533; 
b. Consiliul de supraveghere: 
· membrii consiliului de supraveghere sunt numiţi de către adunarea generală a acţionarilor - art. 1566  alin. (1); 

· numărul membrilor consiliului de supraveghere este stabilit prin actul constitutiv, ne putând fi mai mic de 3 şi nici mai mare de 11 - art. 1566  alin. (3);
· membrii consiliului de supraveghere pot fi revocaţi oricând de adunarea generală a acţionarilor - art. 1566  alin. (4);

·  membrii consiliului de supraveghere nu pot fi concomitent membri ai directoratului-art. 1538 alin. (1); în cadrul consiliului de supraveghere pot fi create comitete consultative (ex.: audit, remunerare, nominalizare); în cazul societăţilor pe acţiuni ale căror situaţii financiare anuale fac obiectul unei obligaţii legale de auditare financiară, crearea unui comitet de audit în cadrul consiliului de supraveghere este obligatorie – art. 15310
II.  Efecte ale modificării regimului juridic al raporturilor  între administratori/directori şi societatea comercială pe acţiuni

Potrivit art. 1371 alin. 3, administratorii şi directorii, în sensul Legii nr. 31/1990 nu pot încheia cu societatea un contract de muncă pentru îndeplinirea mandatului, ci un contract de administrare/management. 


Această modificare a regimului juridic atrage o serie de consecinţe în plan fiscal şi al modului de percepere/virare a contribuţiilor la sistemele de asigurări sociale: 
a. Impozit (Legea 571/2003 privind codul fiscal)
· cuantum: 16% - reţinere la sursă 

b. Contribuţia la asigurările sociale (Legea 19/2000 privind sistemul public de pensii şi alte drepturi de asigurări sociale): 
· administratorii, managerii sunt obligaţi la plata contribuţiei (art. 5 alin. (1) pct. 4 din Legea nr. 19/2000 privind sistemul public de pensii şi alte drepturi de asigurări sociale);

· cuantum (art. 18 L19/2000 şi art. 22 din Legea nr. 487/2006 privind bugetul asigurărilor de stat): 
             a) pentru condiţii normale de muncă - 29%;

             b) pentru condiţii deosebite de muncă - 34%;

             c) pentru condiţii speciale de muncă - 39% .
· plata va fi efectuată integral, de către asigurat, a cotei corespunzătoare condiţiilor de muncă (art.21 alin. 4 din Legea nr. 19/2000); 
· baza lunară de calcul a contribuţiei: venitul lunar asigurat, prevăzut în declaraţia sau în contractul de asigurare socială, care nu poate fi mai mic de o pătrime din salariul mediu brut (art. 23 alin. (1) lit. b) din Legea nr. 19/2000); 
· termen de plată a contribuţiei:  până la sfârşitul lunii pentru luna în curs (art. 29 din Legea nr. 19/2000)
c. Contribuţia pentru asigurările de accidente de muncă  şi boli profesionale (Legea nr. 346/2002 privind asigurarea pentru accidente de muncă şi boli profesionale, cu modificările şi completările ulterioare)
· asigurare obligatorie (art. 6 alin. (1) lit. b şi art. 96); 
· are calitatea de asigurător Casa Naţională de Pensii şi Alte Drepturi de Asigurări Sociale (CNPAS); 
· contract individual de asigurare; 

· trebuie depusă declaraţie de venit şi comunicată orice modificare privitoare la venituri; 

· cuantum: 1%  aplicată asupra venitului lunar asigurat (art. 102);

· tipizat contract (Ordin MMSF nr. 450/825/2006 pentru aprobarea Normelor metodologice de aplicare a Legii nr. 346/2002 privind asigurarea pentru accidente de muncă şi boli profesionale, cu modificările şi completările ulterioare; anexa 2); 

d. Contribuţia la asigurările de sănătate (Legea nr. 95/2000 privind reforma în domeniul de sănătate, publicată în Monitorul Oficial nr. 372 din 28 aprilie 2006)

· cuantum: 6,5%
· baza de calcul : veniturile impozabile realizate de persoane care desfăşoară activităţi independente care se supun impozitului pe venit; dacă acest venit este singurul asupra căruia se calculează contribuţia, aceasta nu poate fi mai mică decât cea calculată la un salariu de bază minim brut pe ţară, lunar; (art. 257)
· obligaţia virării contribuţiei: persoana fizică, în mod individual sau societatea: art. 215 alin. (1):  „Obligaţia virării contribuţiei pentru asigurările sociale de sănătate revine persoanei juridice sau fizice care angajează persoane pe bază de contract individual de muncă ori în baza unui statut special prevăzut de lege, precum şi persoanelor fizice, după caz.”
e. Contribuţia pentru concedii medicale (Legea nr. 95/2000 privind reforma în domeniul de sănătate, publicată în Monitorul Oficial nr. 372 din 28 aprilie 2006) 

· cuantum: 0, 85% (art. 256 alin. 5) - contribuţie modificabilă prin legea bugetului de stat;
· baza de calcul: veniturile supuse impozitului pe venit (art. 256 alin. 5); 
· obligaţia virării contribuţiei: persoana fizică, în mod individual

f. Contribuţia de şomaj

· cuantum: 3,25% (art. 23 din Legea 487/2006 privind bugetul asigurărilor sociale de stat);

· baza de calcul: venitul lunar declarat în contractul de asigurare pentru şomaj (art. 28 din Legea nr. 76/2002 privind sistemul asigurărilor pentru şomaj şi stimularea ocupării forţei de muncă))
g. Vechimea în muncă 


Potrivit art. 5 alin. (1) pct. IV privind Legea nr. 19/2000 „În sistemul public de pensii sunt asigurate obligatoriu, prin efectul legii: (…)   IV. persoanele care realizează un venit brut pe an calendaristic, echivalent cu cel puţin 3 salarii medii brute, şi care se află în una dintre situaţiile următoare: (…) b) administratori sau manageri care au încheiat contract de administrare sau de management;”


Potrivit art. 37 alin. (1) din Legea nr. 19/2000, „În sistemul public stagiul de cotizare se constituie din însumarea perioadelor pentru care s-a datorat contribuţia la bugetul asigurărilor sociale de stat de către angajator şi asigurat sau, după caz, s-a datorat şi plătit de către asiguraţii prevăzuţi la art. 5 alin. (1) pct. IV (respectiv administratori şi manageri, n.n.).”

Conform art. 41 alin. (1) din Legea nr. 19/2000, „(1) Pensia pentru limită de vârstă se acordă asiguraţilor care îndeplinesc, cumulativ, la data pensionării, condiţiile privind vârsta standard de pensionare şi stagiul minim de cotizare realizat în sistemul public.”

În concluzie, dreptul la pensie, pentru a cărui existenţă şi pentru stabilirea limitelor căruia era folosită anterior Legii nr. 19/2000 vechimea în muncă, este actualmente stabilit în raport de durata stagiului de cotizare.  Aşadar, aplicarea noului regim al contractului de management pentru directorii cărora li se deleagă atribuţii dintre cele aparţinând Consiliului de administraţie al societăţii comerciale nu impietează existenţa sau limitele acestui drept.
� În domeniile de competenţă expres rezervate de lege în sarcina consiliului de administraţie adunarea generală poate interveni doar indirect, prin numirea sau revocarea administratorilor şi prin stabilirea, în acest fel, a componenţei consiliului de administraţie.


� Poate avea calitatea de membru al comitetului de audit oricare dintre administratorii neexecutivi, dar legea impune ca măcar unul dintre ei să aibă „experienţă în aplicarea principiilor contabile sau în audit financiar.” (art. 1402 alin. (2)). Termenul „experienţă” folosit de lege nu implică, în mod necesar, ca această persoană să aibă calitatea de auditor, expert contabil, întrucât sarcina comitetului de audit nu este cea de a realiza auditul intern sau de a întocmi situaţiile financiare, ci de a organiza activitatea de audit intern, audit financiar, raportând în acest sens şi formulând recomandări şi propuneri către Consiliul de Administraţie şi AGA, propuneri ce vor fundamenta decizia acestora de numire a auditorului financiar, de contractare a auditului intern, de alegere a măsurilor menite a îmbunătăţi performanţa economică a societăţii. Experienţa relevantă va fi apreciată de Consiliu în momentul numirii administratorului în poziţia respectivă, Consiliul urmând să informeze Adunarea generală a acţionarilor cu privire la alegerea sa. 


Administratorii care vor forma comitetul pot fi remuneraţi suplimentar, în raport cu ceilalţi membri ai Consiliului de administraţie, pentru activitatea desfăşurată în cadrul acestui comitet (care nu constă în derularea activităţii de audit intern, ci în organizarea auditului intern şi financiar al societăţii, în monitorizarea şi raportarea către Consiliul de administraţie şi Adunarea generală a acţionarilor cu privire la activitatea şi concluziile auditorilor interni). Remuneraţia administratorilor este stabilită prin actul constitutiv sau prin hotărâre a Adunării generale, dar remuneraţia suplimentară (inclusiv pentru atribuţii în cadrul unui comitet) poate fi fixată şi prin decizie a Consiliului de administraţie (art. 15318 alin. (2)). 





	� Legea nr. 31/1990, în varianta anterioară adoptării Legii nr. 441/2006, prevedea că „Obligaţiile şi răspunderea administratorilor sunt reglementate de dispoziţiile referitoare la mandat şi de cele special prevăzute în această lege„, în consecinţă elementul de noutate al reglementării recent adoptate este extinderea acestui tip de contract la directori (insă, director în sensul legii 441/2006, administratori sau persoane din afara Consiliului de administraţie cu competenţe de conducere delegate de la Consiliul de Administraţie) . 


Directorul general şi/sau alţi directori (dacă aceştia deţin atribuţii delegate din partea Consiliului de administraţie) vor încheia cu societatea un contract de administrare (management), contract încheiat nu pentru ca sunt cumulate două atribuţii de administrator şi de director general/director, ci pentru că funcţia de director general/director implică delegarea unor atribuţii din partea Consiliului de administraţie, care obligă la stabilirea unor raporturi caracterizate de principiul revocabilităţii. 

